અહીંના બ્રેબોર્ન સ્ટેડિયમ ખાતે રમાયેલી મેચમાં વેસ્ટ ઈન્ડિઝ સામે 378 રનનો વિશાળ લક્ષ્યાંક હતો. પ્રથમ ત્રણ વન-ડેમાં વેસ્ટ ઈન્ડિઝે જે બેટિંગ પ્રદર્શન કર્યું હતું તે જોતા તે ભારતને પડકાર આપશે તેવું લાગી રહ્યું હતું પરંતુ મુંબઈમાં તે તેમ કરી શક્યું ન હતું. એક સમયે કેરેબિયન ટીમે 77 રનમાં સાત વિકેટ ગુમાવી દીધી હતી. પરંતુ સુકાની જેસન હોલ્ડરની અડધી સદીની મદદથી કેરેબિયન ટીમ 100 રનનો આંકડો પાર કરવામાં સફળ રહી હતી.